ཨ་ལོ་ཀེ །གནྡེ། ནེ་ཝི་ཏྱ། ཤཔྟ་ཁཱུ་ཛ་
ཧོཿ པཉྩཀ་མ་གུ་ཎ་པཱུ་ཛ་ཧོཿབོ་དྷི་ཙིཏྟ་མ་ཧཱ་སུ་ཁ་པཱུ་ཛ་ཧོཿ མ་ཧཱ་རཀྟ་པཱུ་ཛ་ཧོཿདྷརྨཱ་དྷ་ཏུ་མ་ཧཱ་
པཱུ་ཛ་ཨཏྣ་ཀོ྅་ཧཿ གཟུགས་སྒྲ་དྲི་རོ་རེག་བྱ་ཆོས་ལ་སོགས། །འདོད་ཡོན་ལྔ་ལྡན་ཚོགས་ཀྱི་
མཆོད་པ་འདི། །བཅོམ་ལྡན་པདྨ་དྲག་པོའི་ལྷ་ཚོགས་ལ། །གུས་པས་འབུལ་ལོ་ཞི་བའི་འཕྲིན་
ལས་མཛོད། །ཨོཾ་བཛྲ་གུ་རུ་ཀྲོ་དྷ་རཱ་ཛ་ས་པཱ་རི་ཝཱ་ར་ག་ན་ཙཀྲ་པཱུ་ཛ་ཁཱ་ཧི། ཞོ་ཟན་ནོ། །དེ་ནས་
ལྷའི་ལྗགས་བྱིན་བརླབ་ནི། ཡེ་ཤེས་པའི་ལྷ་ཚོགས་རྣམས་ཀྱི་ཞལ་འཛུམ་ཞིང་ཅུང་ཟད་གདང
པའི་ལྗགས་ཧཱུཾ་ལས་སྐྱེས་པའི་རྡོ་རྗེ་རྩེ་ལྔ་བའི་རྭ་དབུས་མའི་རྩེ་ལ་ཧཱུཾ་ཡིག་དང་། དགང་བླུགས་
ཀྱི་རྩེ་ལ་རཾ་ཡིག་གིས་མཚན་པར་གྱུར། ཞེས་བྱང་ཆུབ་མཆོག་གི་ཕྱག་རྒྱས་འཛིན་པ་སོགས་སྔར་ཅི་ལྟ་བས།
ཨོཾ་ཨཱཿཧཱུྃ་ཨར་ཙིག་ནིར་ཙིག་ན་མི་བྷ་ག་ཝ་ཏེ་ཧཱུཾ་ཧུཾ་ཨ་ཧཱུྃ་ཧཱུྃ་ཕཊ༔ ཚར་བདུན་བརྗོད་ཅིང་བླུག་གཟར་
བདུན་གྱིས་དགང་གཟར་འགེངས་པ་སོགས་མེ་ལྷའི་སྐབས་ལྟར་བྱས་ཏེ། ཨོཾ་ཨགྷ་ཡེ་དི་བྱ་དི་བྱ་བི་ཤུདྡྷེ་མ་ཧཱ་
ཤྲཱི་ཧྭ་བྱ་ཀ་བྱ་བ་ཧ་ན་ཡ་ཧཱུྃ་ཕཊ། བདག་གི་ཏིང་ངེ་འཛིན་མི་གསལ་ཞིང་སྔགས་ལྷག་ཆད་ཀྱི་
ཉེས་པ་དང་ནད་གདོན་སྡིག་སྒྲིབ་མི་མཐུན་པའི་ཕྱོགས་ཐམས་ཅད་ཤནྟིཾ་ཀུ་རུ་སྭཱ་ཧཱ། ཞེས་སྔགས་
ཚར་གསུམ་གྱིས་འབུལ། ཡེ་ཤེས་པའི་ལྷ་ཚོགས་རྣམས་ཀྱི་ཐུགས་ཀའི་ཧཱུཾ་ལས་འོད་ཟེར་འཕྲོས་
246

གུ་རུ་དྲག་དམར་གྱི་བསྙེན་པའི་ཁ་སྐོང་། ་
པས་བསྒྲུབ་བྱའི་×རྫས་རྣམས་ལ་ཐིམ་པར་གྱུར། ཞེས་བརྗོད། ཧཱུཾ་ཁམས་གསུམ་ཟ་བར་ནུས་
པའི་རྐན་སྒྲ་ཅན། །ཁྲོ་རྒྱལ་པདྨ་དྲག་པོའི་ལྷ་ཚོགས་ལ། །ཡེ་ཤེས་མེ་ཀློང་འཁྱིལ་བའི་ཧོམ་
ཁུང་དུ། །རྒྱུད་ལྔའི་བག་ཆགས་མ་ལུས་བསྲེགས་སྦྱངས་ནས། །བདུད་རྩི་སྨན་དང་གསང་བའི་
མཆོད་པ་སོགས། །དམ་རྫས་གཏོར་མ་སྡིག་སྒྲིབ་མཆོད་པར་འབུལ། །ཡེ་ཤེས་ཐུགས་རྗེས་
དགོངས་ལ་བཞེས་སུ་གསོལ། །དམ་རྫས་དམ་བསྐང་མཐུ་དང་དངོས་གྲུབ་སྩོལ། །བསྙེན་པའི་
ཁ་སྐོང་གི་བཅུ་ཆའི་སྦྱིན་བསྲེག་ལ་གྲངས་བརྩི་བདེ་བའི་ཕྱིར་གཙོ་འཁོར་གཉིས་སུ་བྱས་ཏེ། དང་བོ་གཙོ་བོ་ལ་འབུལ་
ཚུལ་ནི། ༀ་ཨཱཿཧཱུྃ་ཨར་ཙིག་×ཧཱུྃ་ཧཱུྃ་ཕཊ། ཨོཾ་བྷོ་དྷི་པྲིཀྵ་ཡེ་སྭཱ་ཧཱ། བདག་གི་ཏིང་ངེ་འཛིན་མི་
གསལ་ཞིང་སྔགས་ལྷག་ཆད་ཀྱི་ཉེས་པ་དང་གཟི་བརྗིད་ཕུན་སུམ་ཚོགས་པ་ལ་བར་དུ་གཅོད་
པའི་ནད་གདོན་སྡིག་སྒྲིབ་མི་མཐུན་པའི་ཕྱོགས་ཐམས་ཅད་ཤིནྟཾ་ཀུ་རུ་སྭཱ་ཧཱ། ཞེས་མར་ཁུ་ནས་
རྫས་ཁྱད་པར་བའི་བར་སྔར་མེ་ལྷའི་སྐབས་ཀྱི་རྫ་ས་རང་རང་གི་སྔགས་དང་སྤེལ་ཚིག་སྦྱོར་ཤེས་དགོས། འཁོར་གྱི་ལྷ་ལ་
འབུལ་ཚུལ། བཾ་ཧ་རི་ནི་ས་ཧཱུྃ་ཕཊ། ཨོཾ་བཛྲ་པཱ་ཎི་ཧཱུྃ་ཕཊ། ཨོཾ་ཡ་མནྟ་ཀ་ཧཱུཾ་ཕཊ། ཨོཾ་པདྨ་ཏ་ཀྲིཏ་
ཧཱུྃ་ཕཊ། ཨོཾ་ཀརྨ་ཡཀྵ་ཧཱུྃ་ཕཊ། ཨོཾ་བྷོ་དྷི་པྲིཀྵ་ཡེ་སྭཱ་ཧཱ། བདག་གི་ཏིང་ངེ་འཛིན་྾སྭཱ་ཧཱ། ཞེས་ཡམ་
ཤིང་ནས་རྫས་ཁྱད་པར་པའི་བར་སྔར་ལྟར་བྱའོ། །གྲངས་གསོག་པའི་ཚེ། གཙོ་བོ་ལ་བརྒྱ་འབུལ་ན་འཁོར་ལ་བཅུ་རེ་སྟེ་
དུས་སྐབས་སོགས་དང་བསྟུན། གོང་དུ་བཤད་པའི་རྫ་ས་དེ་རྣམས་ཀྱི་ནང་ནས་ཐམས་ཅད་མ་རྙེད་ཀྱང་། ཡམ་ཤིང་མར་
ཁུ་གཉིས་མེ་སྲོག་འཛིན་པས་མེད་ཐབས་མེད། རྫས་གཞན་རྣམས་དགོས་པ་ལ་བལྟོས་ནས་ཉེས་པ་ཞི་བའི་ཆེད་དུ་ཏིལ་
ལ་གཙོ་བོར་བཟུང་ནས་གྲངས་བརྩི་བ་ཡིན་ཞིང་། ལྷའི་སྔགས་རྐྱང་བརྒྱ་རེའི་ཐོག་མཐའ་གཉིས་སུ་སྦྱར་ཆོག་གོ། །
བསྒྲུབ་བྱའི་ནད་དང་ཉེས་ལྟུང་སོགས་ཞི་བའི་ཕྱིར་ཡེ་ཤེས་ཀྱི་ལྷ་བསྐུལ་བ་ནི། ཧཱུཾ་བསྲེག་རྫས་མཆོད་
པས་ཡེ་ཤེས་ལྷ། །མཉེས་སྟེ་ལྷ་ཚོགས་ཐམས་ཅད་ཀྱི། །སྐུ་ལས་འོད་ཟེར་དཀར་བོ་འཕྲོས། །
བསྒྲུབ་བྱའི་སྙིང་དཀར་ཕོག་པ་ཡིས། །དམིགས་ཡུལ་སྒོ་གསུམ་སྡིག་སྒྲིབ་བསྲེགས། །འོད་
ཟེར་བདུད་རྩིའི་ཆུ་རྒྱུན་ལྟར། །བབས་པས་ནད་གདོན་སྡིག་སྒྲིབ་སོགས། །མི་མཐུན་ཕྱོགས་
རྣམས་རབ་བཀྲུས་ཏེ། །བཤང་གཅིའི་ལམ་ནས་ཐོན་པར་གྱུར། །ཞེས་བརྗོད། དེ་ནས་བསྟོད་པ་
ནི། ཧཱུཾ་ཆོས་ཀྱི་དབྱིངས་ལས་ལོངས་སྤྱོད་རྫོགས་སྐུ་ཤར། །ཞེས་པ་ནས། ཆུ་ཟླའི་རོལ་པར་སྟོན་
247

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
:
ལ་ཕྱག་འཚལ་ལོ། །ཞེས་པའི་བར་གྱིས་བསྟོད་ལ་དགང་བླུགས་བདུན་ཕུལ། ཞོ་ཟན་ནི་གཏོར་མ་ཡིན་པས།
འདོད་ཡོན་ལྔ་ལྡན་ཚོགས་ཀྱི་མཆོད་པ་འདི། །ཞེས་པ་ནས་པཱུ་ཛ་ཁཱ་ཧི། ཞེས་སྔར་བཞིན་འབུལ། ཨོཾ་
བཛྲ་པདྨ་ཀྲོ་དྷ་རཱ་ཛ་ས་པཱ་རི་ཝ་ར་ཨ་གྷཾ། པཱ་ཏྱཾ། དྷུ་པེ། པུཥྤ། ཨ་ལོ་ཀེ །གཉཱེ། ནཻ་ཝེ་ཏྱ།
ཤཔྟ། སརྦ་པཉྩ་ཨ་མྲྀ་ཏ། མ་ཧཱ་རཀྟ་པཱུ་ཛ་ཁཱ་ཧིཿཞེས་མཆོད་ཅིང་། ཨོཾ་བཛྲ་ཏི་བུ་ལ་ཡེ་སྭཱ་ཧཱ། ཞེས་
པས་སོ་རྩི་དང་། ཨོཾ་བཛྲ་ཝསྟྲ་ཡེ་སྭཱ་ཧཱ། ཞེས་པས་གོས་ཟུང་འབུལ། སླར་ཡང་། ཨ་གྷཾ་སོགས་ཀྱིས་མཆོད་
ལ། ཧཱུཾ་རྔམས་བརྗིད་འབར་བའི་གཞལ་ཡས་ཕོ་བྲང་དབུས། །པད་ཉི་སྡེ་བརྒྱད་སྲིན་པོའི་ཁྲི་
སྟེང་དུ། །རིགས་བརྒྱའི་ཁྱབ་བདག་པདྨ་ཐོད་ཕྲེང་རྩལ། །འཁོར་ཚོགས་རྒྱ་མཚོར་བཅས་ལ་
ཕྱག་འཚལ་བསྟོད། །ཞེས་པས་བསྟོད། ཧོ་ན་མོ་བཅོམ་ལྡན་འདས་པདྨ་དྲག་པོ་འཁོར་དང་བཅས་
པ་ལ་སྦྱིན་སྲེག་མཆོད་པ་ཚུལ་བཞིན་དུ་སྦྱར་ཏེ་ཕུལ་པས། སྐུ་གསུང་ཐུགས་ཀྱི་རྒྱུད་མཉེས་
ཏེ་དགྱེས་ཤིང་ལོངས་སྤྱོད་པར་གྱུར་ཅིག །དེའི་བྱིན་རླབས་ཀྱིས་བདག་གིས་ཆགས་སྡང་གི་
སྒོ་ནས་ལས་ངན་པའི་བག་ཆགས་ཅི་བསགས་པ་ཐམས་ཅད་དག་སྟེ། བསོད་ནམས་དང་ཡེ་
ཤེས་ཀྱི་ཚོགས་མྱུར་ཏུ་རྫོགས་ནས་པདྨ་དྲག་པོའི་ཞལ་མངོན་སུམ་དུ་མཐོང་བར་གྱུར་ཅིག །དེ་
ལྟ་བུའི་དགེ་བའི་རྩ་བ་ལ་བརྟེན་ནས་བདག་ཅག་ཡོན་མཆོད་འཁོར་དང་བཅས་པ་ལ་གནས་
སྐབས་ནད་གདོན་འབྱུང་བོའི་གནོད་པ་དང་། མཐར་ཐུག་བྱང་ཆུབ་སྒྲུབ་པ་ལ་བགེགས་བྱེད་
པའི་སྒྲིབ་གཉིས་བག་ཆགས་དང་བཅས་པ་དག་ཅིང་།ཁྱད་པར་དུ་དབང་དྲག་པདྨའི་ལྷ་ཚོགས་
བསྙེན་ཅིང་བསྒྲུབ་པའི་སྔགས་ལྷག་ཆད་ཀྱི་ཉེས་པ་ཞི་ནས་འཕྲིན་ལས་ཐམས་ཅད་ཀྱི་འབྲས་
བུ་མྱུར་དུ་འབྱིན་པར་བྱིན་གྱིས་བརླབ་ཏུ་གསོལ། ཞེས་འདོད་དོན་གསོལ་ཞིང༌། དེ་ནས་ཡིག་བརྒྱ་ཚར་
གསུམ་འདོན། མ་རྙེད་ཡོངས་སུ་མ་ཚང་དང་། །གང་ཡང་ནུས་པ་མ་མཆིས་པས། །འདིར་ནི་བྱ་བ་
གང་ནོངས་པ། །དེ་ཀུན་ཁྱེད་ཀྱིས་བཟོད་པར་མཛོད། །ཞེས་བཟོད་གསོལ་ཞུ། ཨོཾ་ཁྱེད་ཀྱི་སེམས་
ཅན་དོན་ཀུན་མཛད། །རྗེས་སུ་མཐུན་པའི་དངོས་གྲུབ་སྩོལ། །སངས་རྒྱས་ཡུལ་དུ་གཤེགས་
ནས་ཀྱང་། །སླར་ཡང་འབྱོན་པར་མཛད་དུ་གསོལ། །བཛྲ་མུ ཡེ་ཤེས་པ་རང་བཞིན་གྱི་གནས་
སུ་གཤེགས། དམ་ཚིག་པ་རང་ཉིད་ལ་ཐིམ་པར་གྱུར་པར་བསམ། དེ་ནས་སླར་ཡང་མེ་ལྷ་མཆོད་པ་ནི།
248

གུ་རུ་དྲག་དམར་གྱི་བསྙེན་པའི་ཁ་སྐོང་།
ཨོཾ་ཨགྣི་ཛྭ་ལ་རཾ། ཞེས་དགང་བླུགས་གསུམ་གྱིས་མེ་གསོ། སླར་ཡང་མེ་ལྷ་ཆ་བྱད་ཡོངས་སུ་རྫོགས་པ་
སྐད་ཅིག་གིས་གསལ་བར་གྱུར་པར་བསམ། ཨོཾ་བཛྲ་དྷུ་པེ། ཞེས་པ་ནས། སརྦ་པཉྩ་ཨ་མྲྀ་ཏ་མ་ཧཱ་
རཀྟ་ཁ་རཾ་ཁཱ་ཧི། ཞེས་པའི་བར་རྣམས་བརྗོད། ཧཱུཾ་དྲང་སྲོང་མེ་ལྷ་འཁོར་བཅས་ལ། །རྫ་ས་ཆེན་སྣ་
ཚོགས་བསྲེག་རྫས་འབུལ། །ཞེས་པ་ནས། ཞི་བའི་འཕྲིན་ལས་དུས་ལ་བབས། །ཞེས་སྔར་བཞིན་
བརྗོད། ཡམ་ཤིང་ནས་རྫས་ཁྱད་པར་བའི་བར་སྔར་མེ་ལྷའི་སྐབས་ལྟར་ཕུལ། དེ་ནས་མར་ཁུ་དགང་བླུགས་བདུན་
གཤེགས་སྐྱེམས་སུ་འབུལ་ཞིང༌། དེའི་རྗེས་སུ། ཨོཾ་བཛྲ་ཏཾ་བུ་ལ་ཡེ་སྭཱ་ཧཱ། ཞེས་པས་སོ་རྩི་དང་།ཨོཾ་བཛྲ་ཝམྦྷ་
ཡེ་སྭཱ་ཧཱ། ཞེས་པས་གོས་ཟུང་འབུལ། དེ་ནས་མེ་ལྷའི་གཏོར་མ་ནི། ཨོཾ་ཨགྣི་ཡེ་དེ་བ་རི་ཥི་ས་པཱ་རི་ཝཱ་ར་མ་
ཧཱ་བ་ལིཾ་ཏ་པཱུ་ཛ་ཁ་རཾ་ཁཱ་ཧི། ཞེས་ལན་གསུམ་དང་། མེ་སྟེ་བསྲེག་བྱ་ཟ་བའི་ལྷ། །དྲང་སྲོང་རྒྱལ་བོ་
གདོན་གྱི་བདག །ཤར་ལྷོ་མེ་ལྷའི་ཚོགས་བཅས་ལ། །མཆོད་ཅིང་བསྟོད་དེ་ཕྱག་ཀྱང་འཚལ། །
མཆོད་སྦྱིན་གཏོར་མ་འདི་བཞེས་ལ། །ཞེས་པ་ནས། ཡིད་ལ་འདོད་པ་ཀུན་འགྲུབ་ཤོག །ཅེས་
བསྟོད་ཅིང་འདོད་དོན་གྱི་འཕྲིན་ལས་བཅོལ། བཛྲ་དྷུ་པེ། སོགས་ཉེར་སྤྱོད་ལྔས་མཆོད། ༀ་བཛྲ་ས་ཏྭ་ས་མ་
ཡ་སོགས་ཡིག་བརྒྱ་འདོན། མ་རྙེད་ཡོངས་སུ་མ་ཚང་དང་། །ཞེས་སོགས་ཀྱིས་བཟོད་གསོལ་ཞུ། བདག་
གི་དོན་དང་གཞན་གྱི་དོན། །བྱིན་ཟ་ཁྱེད་ཀྱིས་མཛད་ལགས་ན། །ཚིམ་ཞིང་དགྱེས་པར་མཛད་
ནས་ཀྱང་། །རང་གནས་བཟང་བོར་གཤེགས་སུ་གསོལ། ཨོཾ་ཨགྣ་ཡེ་གཙྪ། མེ་ལྷ་ཡེ་ཤེས་
པ་རང་བཞིན་གྱི་གནས་སུ་གཤེགས། དམ་ཚིག་པ་རང་ལ་ཐིམ་པར་གྱུར་པར་བསམ་མོ། །
གསུམ་པ་མཇུག་གི་བྱ་བ་ནི། རྙིང་མའི་མཁས་གྲུབ་དམ་པ་རྣམས་ལས་མཐའ་བྲོས་སྡུད་པ་ལ་དགོང
པ་མཐུན་པར་སྣང་། རྒྱུ་མཚན་དེས་ན་རྒྱལ་དབང་ལྔ་བས་སྐབས་འདིར་བྲོ་བརྡུངས་དགོངས་པ་མཐུན་ནམ་སྙམ་
པས། བསྒྲུབ་གྲོགས་ཀྱི་མཆེད་ལྕམ་སོགས་ཡོད་ན་གྲལ་ཟླུམ་པོར་བསྐོར་ཞིང་སྲིན་ལག་རྣམས་སྦྲེལ་ནས། ཧཱུཾ་ང་ནི་
འཇིགས་བྱེད་ཆེན་པོ་སྟེ༔ ཁམས་གསུམ་ཐམས་ཅད་སྤྱི་ནས་གནོན༔ དགྲ་བགེགས་སྡིག་
ཅན་འབྱུང་བོ་རྣམས༔ ཐར་མེད་ལས་ཀྱི་འབྲུབ་ཁུང་དུ༔ མནན་ནོ་བཅིངས་སོ་སྟམ་བྷ་ཡ༔
རྡོ་རྗེ་བྲོ་ཡི་རྒྱས་བཏབ་པས༔ སུས་ཀྱང་འཇིགས་པར་ནུས་མ་ཡིན༔ཨོཾ་ལཾ་ཨཱཿལཾ་ཧཱུྃ་ལཾ་ཧཱུྃ་བྷ་
ཡ་ནན། མཱ་ར་ཡ་ནནཿཞེས་བྲོ་བརྡུངས། དེ་ནས་དངོས་གྲུབ་བླངས་པ་ནི། ཧཱུཾ་བདེ་གཤེགས་ཀུན་འདུས་རྡོ་
249

ཙ་ཡུས་དཀའ་བཅུ་བ་འཕྲིན་ལས་རབ་བརྟན་གྱི་གསུང་འབུམ།
རྗེ་དྲག་པོ་རྩལ༔ གློག་ལྟར་མྱུར་བའི་ཐུགས་རྗེས་བརྩེར་དགོངས་ལ༔ སྐུ་གསུང་ཐུགས་ཀྱི་
དབང་སྐུར་བྱིན་གྱིས་རློབས༔ མཆོག་དང་ཐུན་མོང་དངོས་གྲུབ་སྩལ་དུ་གསོལ༔ ཞེས་ཞུས་ལ་
སྦྱིན་བསྲེག་གི་ཐལ་བ་དངོས་གྲུབ་དུ་བླངས་ལ། རང་གི་སྤྱི་བོ། མགྲིན་པ། སྙིང་ཁ་གསུམ་ལ་བྱུག་ཅིང༌། རྡོ་རྗེ་གསུམ་
གྱི་བྱིན་རླབས་ཐོབ་པར་མོས་ལ། ཀཱ་ཡ་ཝ་ཀཱི་ཙིཏྟ་སརྦ་སིདྡྷི་ཕ་ལ་ཧོ ་ ཞེས་བཟའོ། །གཏང་རག་གི་མཆོད་
བསྟོད་ནས་ཤིས་བརྗོད་རྣམས་ལས་བྱང་གི་གཞུང་བཞིན་དུ་བྱེད། མེ་མ་ཤི་བར་མི་སྒུལ་ཞིང་། མགྱོགས་ཁྱད་ཡོད་ཚེ་འོ་
མ་བསྲེས་པའི་ཆུས་མེ་གཞིལ་བར་བྱ། རྫས་གསོག་པ་ལ་དགོས་ན་ཆ་ཤས་རེ་བླངས་ལ་ཐལ་བ་ལྷག་མ་ཆུ་བོར་བསྐྱལ་ཏེ་
གནས་ཁང་ག་བདར་བྱེད་པ་སོགས་ལས་ཀྱི་རྗེས་མི་མངོན་པར་བྱའོ། །གསང་སྔགས་ཟབ་མོའི་སྒོར་ཞུགས་ཤིང་མཆོག
ཐུན་མོང་གི་དངོས་གྲུབ་ཐོབ་པར་འདོད་པའི་རྣལ་འབྱོར་བ་རྣམས་ཀྱིས་བཟློས་པ་དང༌། སྦྱིན་སྲེག་གིས་ཡི་དམ་གྱི་ལྷ་
མཉེས་པར་བྱེད་དགོས་ཏེ། ལོ་ཆེན་བེ་རོའི་གཞུང་ལས། གསང་སྔགས་མ་བཟླས་མི་འགྲུབ་ཅིང༌། །སྦྱིན་སྲེག་མ་བྱས་
འབྲས་མི་འབྱིན། །ཞེས་དང་། འཕགས་པ་ལྷས། ལྷ་ལ་མཉེས་པར་མ་བྱས་ན། །རང་ཉིད་རྣམ་པར་སུན་འབྱིན་ཡིན། །
ཞེས་དང༌། རྒྱལ་དབང་ལྔ་བས་གསུངས་པ་ལྟར་ནུས་པ་འབྱིན་པ་ལ་སྦྱིན་སྲེག་ཤིན་ཏུ་གལ་ཆེ། ཞེས་གསུངས། བསྙེན་
སྒྲུབ་བཞི་བའི་མན་ངག་ལས། བསྙེན་པ་འབུམ་ཕྲག་རེ་རེ་ཡི། །སྦྱིན་སྲེག་ཁྲི་ཕྲག་རེ་རེ་བྱ། །ཞེས་གསུངས་པ་དོན་ལ་
དཔྱད་ན་བསྙེན་སྔགས་བགྲང་བའི་བཅུ་ཆ་དགོས་པའི་སྣང་བས་འདི་ལ་བརྩོན་པར་ཞུ་ལགས་སོ། ། ༈ ཆེ་མཆོག་པདྨ་
དྲག་པོ་མཉེས་པའི་ཐབས། །བསྙེན་པའི་ཁ་སྐོང་ཞི་བའི་སྦྱིན་སྲེག་འདི། །གཏེར་གཞུང་རང་གི་དྲག་པོའི་བསྲེག་ཆོག་
དང༌། །སྨིན་གྲོལ་གླིང་བས་མཛད་པའི་རྡོར་སེམས་ཀྱི། །ཞི་བའི་སྦྱིན་སྲེག་རྒྱལ་དབང་ལྔ་བ་ཡིས། །མཛད་པའི་ཡང་
གསང་ཞི་བའི་བསྲེག་ཆོག་གི། །གཞུང་རྣམས་དགོངས་པ་བསྡུས་ནས་འདོན་ཆར་བཀོད། །འདི་ལྟར་དགོས་ཞེས་ཡང་
ཡང་བསྐུལ་བ་བོ། །སྔགས་འཆང་བློ་གྲོས་ཡངས་པའི་རྣལ་འབྱོར་བ། །ཨུ་བ་སི་ཀ་མངྒའི་མིང་ཅན་གྱིས། །གསུང་གིས་
ནན་ཆེར་བསྐུལ་བ་ལ་བརྟེན་ནས། །གསང་སྔགས་སྤྱོད་ལ་མོས་པའི་རྣལ་འབྱོར་རིགས། །པདྨ་དྲག་པོ་རྩལ་གྱི་མིང་
ཅན་གྱིས། །སྟོན་ཟླ་ར་བའི་ཡར་ཚེས་བཅོ་ལྔའི་ཉིན། །བདེ་ཆེན་ཆོས་འཁོར་གླིང་གི་རི་ཁྲོད་དུ། །སྦྱར་བའི་ཡི་གེ་བ་ནི་
བསམ་གཏན་པ། །དགེ་སློང་བློ་བཟང་དོན་ཡོད་ཞེས་(ཅེས་)བྱས་བགྱིས། །འདི་ལས་བྱུང་བའི་བསོད་ནམས་དཔུང་པའི་
མཐུས། །རབ་འབྱམས་ལས་རྣམས་སྒྲུབ་པའི་སྔགས་པ་རྣམས། །ཕྱི་ནང་བདུད་བཞིའི་གཡུལ་རྣམས་ཕམ་བྱས་ནས། །
ཁྱབ་བདག་ཀུན་བཟང་གོ་འཕང་ཐོབ་གྱུར་ཅིག ། ། །སརྦ་མངྒ་ལཾ། །
250

གུ་རུ་དྲག་དམར་གྱི་བསྙེན་པའི་ཁ་སྐོང་། .ཿ